open-index/open-wikipedia-markdown huggingface dataset:
Jukka Latva-Rasku

**Jukka Latva-Rasku** (s. 2. elokuuta 1974 Kannus) on suomalainen yleisurheilija ja valmentaja.

Latva-Raskun päälaji oli 400 metrin aitajuoksu. Kalevan kisoissa hän sijoittui lajissa neljänneksi 1998 ja viidenneksi vuosina 1996, 1997 ja 1999. Viestijuoksun SM-kilpailuissa hän sai Jyväskylän Kenttäurheilijoiden joukkueessa hopeaa 4&nbsp;×&nbsp;400 metrin viestijuoksussa 2002. Hallissa hän saavutti hopeaa 400 metrin juoksussa 1997. Latva-Rasku edusti urheilu-urallaan Jyväskylän Kenttäurheilijoiden lisäksi Lapuan Virkiää.

Latva-Rasku on toiminut Ouluseutu Urheiluakatemian koordinaattorina vuodesta 2005. Hän on toiminut myös fysiikkavalmentajana jääkiekkoseura Oulun Kärpissä.

## Lähteet
Dirty Mind

**Dirty Mind** on Princen kolmas albumi, joka julkaistiin lokakuussa 1980. Levy sai erinomaiset arviot kriitikoilta. Siitä huolimatta *Dirty Mind* ei ollut yhtä suuri menestys kuin edellisen vuoden Prince-levy, eikä se tuottanut yhtäkään suurta hittiä. Syyksi on arveltu levyn vahvasti seksuaalisia ja provosoivia sanoituksia, jotka herättivät albumin ilmestymisen aikaan suurta närkästystä. Musiikillisesti levy ammensi aikaisempaa enemmän rockista ja ”uuden aallon” punkista, mutta myös pop ja funk ovat albumilla vahvasti läsnä.

## Kappalelista
Kaikki kappaleet ovat Princen kirjoittamia, ellei toisin mainita

# ”Dirty Mind” (Prince/Dr. Fink) – 4:11
# ”When You Were Mine” – 3:44
# ”Do It All Night” – 3:43
# ”Gotta Broken Heart Again” – 2:13
# ”Uptown” – 5:30
# ”Head” – 4:40
# ”Sister” – 1:34
# ”Partyup” (Prince/Morris Day) – 4:25

## Lähteet
Patrick Sharp

**Patrick Sharp** (s. 27. joulukuuta 1981 Thunder Bay, Ontario) on kanadalainen ammattilaisuransa lopettanut jääkiekkohyökkääjä. Hän on voittanut kolmesti Stanley Cupin Chicagossa vuosina 2010, 2013 ja 2015. Maajoukkueesta Sharpilla on kaksi arvokisamitalia, olympiakulta Sotšista 2014 ja hopeamitali Kanadan MM-kisoista vuodelta 2008. Sharp oli kaudella  Chicagon toiseksi paras pistemies yhdysvaltalaisen tulokkaan Patrick Kanen jälkeen. Sharp on edustanut NHL:ssä Chicago Blackhawksin lisäksi Philadelphia Flyersia ja Dallas Starsia. AHL:ssä hän on edustanut Philadelphia Phantomsia.

## Tilastot

## Lähteet
*  Viitattu 22.7.2010
*  Viitattu 22.7.2010
*  Viitattu 22.7.2010

### Viitteet

## Aiheesta muualla
Esko Kulovaara

**Esko Alpo Uolevi Kulovaara** (28. elokuuta 1915 Koivisto – 16. huhtikuuta 2009) oli suomalainen maaherra ja virkamies. Hänen isänsä oli kansakoulunopettaja ja pitkäaikainen kansanedustaja Urho Kulovaara.
  
Esko Kulovaara suoritti ylemmän oikeustutkinnon vuonna 1942 ja valmistui lakitieteen lisensiaatiksi vuonna 1944. Hän toimi aluksi sisäministeriön siirtoväenasiain osastolla ja vuosina 1945–1946 Sotakorvausteollisuuden valtuuskunnan toimistopäällikkönä. Vuosina 1949–1955 Kulovaara oli eduskunnan valtiovarainvaliokunnan sihteeri ja vuodesta 1955 ARAVAn pääjohtaja.

Kulovaara toimi Turun ja Porin läänin maaherrana vuosina 1957–1971. Presidentti Urho Kekkonen erotti Kulovaaran maaherran virasta 1. joulukuuta 1971, koska tämän katsottiin yhdistäneen virkatoimensa ja yksityiset kiinteistökauppansa sopimattomalla tavalla.

## Lähteet

### Kirjallisuus
* Mitä-Missä-Milloin, Kansalaisen vuosikirjat 1958 ja 1973.
### Viitteet
Gitta Sereny

**Gitta Sereny** (13. maaliskuuta 1921 Wien, Itävalta – 14. kesäkuuta 2012) oli brittiläinen toimittaja, kirjailija ja historioitsija.

Sereny kirjoitti kuvauksia natsi-Saksasta. Hän haastatteli muun muassa Albert Speeriä ja Franz Stanglia ja kirjoitti heistä kirjoja. Hän kirjoitti myös Mary Bellistä ja niistä kahdesta pojasta, jotka murhasivat James Bulgerin. Paettuaan Itävallasta natsien otettua vallan hän työskenteli pakolaislasten parissa Ranskassa siihen asti kunnes Saksa miehitti maan, jolloin hän pakeni Britanniaan. Toisen maailmansodan jälkeen hän työskenteli jälleen pakolaisten parissa (YK:lle) miehitetyssä Saksassa. Hän esimerkiksi palautti lapsia, jotka oli kaapattu perheiltään, jotta heistä kasvatettaisiin ”arjalaisia”. Työ oli hyvin traumaattista, sillä lapset eivät aina enää tunteneet biologista perhettään.

Britanniassa herätti suuttumusta, kun ilmeni, että hän oli maksanut murhaaja Mary Bellille, jotta tämä auttaisi häntä tämän elämäkerran kirjoittamisessa.

Hän oli sukujuuriltaan unkarilainen. Ludwig von Mises oli hänen isäpuolensa.

## Teokset
* The Case of Mary Bell: A Portrait of a Child Who Murdered (1972, 2. p. 1995)
* Into That Darkness: from Mercy Killing to Mass Murder, a study of Franz Stangl, the commandant of Treblinka (1974, 2. p. 1995)
* The Invisible Children: Child Prostitution in America, West Germany and Great Britain (1984)
* Albert Speer: His Battle with Truth (1995) 
* Cries Unheard: The Story of Mary Bell (1998)
* The German Trauma: Experiences and Reflections, 1938–2001 (2002)

## Palkinnot ja tunnustukset
* Stig Dagermanin palkinto, 2002

## Lähteet

## Aiheesta muualla
*BBC elämäkerta
*Spike Magazine haastattelu
*Guardian
*Teoksen Albert Speer: His Battle with Truth esittely Foreign Affairs -lehdessä
Johanna Björkroth

**Katri Johanna Björkroth** ( s. 9. elokuuta 1964 Helsinki) on suomalainen eläinlääketieteen tohtori ja Helsingin yliopiston elintarvikehygienian professori. Hän toimi yliopiston vararehtorina vuosina 2008–2014 vastuullaan tutkimusasiat ja tutkijankoulutus.

Björkroth tuli ylioppilaaksi Haukilahden lukiosta (1983). Hän opiskeli Eläinlääketieteellisessä korkeakoulussa eläinlääkäriksi (ELL 1990) ja valmistui Helsingin yliopiston eläinlääketieteellisestä tiedekunnasta eläinlääketieteen tohtoriksi (1997). Lisäksi hän on suorittanut Diplomate of the European College of Veterinary Public Health -pätevyyden (2005). Hänen englanninkielinen väitöskirjansa (1997) oli otsikoitu *DNA-based characterisation methods for contamination analysis of spoilage lactic acid bacteria in food processing*. Hän on ollut Helsingin yliopiston elintarvikehygienian dosentti vuodesta 1999.

Työurallaan Björkroth toimi elintarvikehygienian assistenttina ja yliassistenttina Eläinlääketieteellisessä korkeakoulussa (1990–1998), työskenteli postdoc-tutkijana Saksassa BFE Karlsruhessa (1998–1999). Tämän jälkeen hän oli Helsingin yliopiston määräaikainen professori (1999–2002). Vuodesta 2002 lähtien Björkroth on ollut Helsingin yliopiston elintarvikehygienian professori. Vuosina 2004–2007 hän oli eläinlääketieteellisen tiedekunnan varadekaani vastuualueenaan tutkimus ja tutkijankoulutus. Björkroth oli Suomen Akatemian kansallisen mikrobiologisen elintarviketurvallisuuden tutkimuksen huippuyksikön varajohtaja ja ryhmänjohtaja 2008–2013. Suomen Akatemian tutkijankoulutukiryhmän jäsen hän oli 2009–2011.

Hänen tutkimuskohteenaan on ollut erityisesti elintarvikehygienia ja bakteeritaksonomia. Bjökroth on johtanut Helsingin yliopiston eläinlääketieteellisessä tiedekunnassa muun muassa pilaajabakteereiden elintarvikemikrobiekologista tutkimusta.

Björkroth on Teknillisten tieteiden akatemian jäsen. Hän on saanut Suomen Valkoisen Ruusun ritarikunnan ensimmäisen luokan ritarin arvon (SVR R I). 

## Lähteet

## Aiheesta muualla
* Johanna Björkrothin Google Scholar -profiili  (scholar.google.com)
* Katri Johanna Björkroth. University of Helsinki, Food Hygiene and Environmental Health  (researchgate.net)
* Prof. Johanna Björkroth   (academia-net.org)
* Oona Riitala (1.9.2017) Hyvä tutkimussuunnitelma kertoo tarinan  (aka.fi)
* Jani Parkkari (29.11.2018) Designlapsia vai ratkaisu nälänhätään? Perimän saksiminen Crispr-tekniikalla on geenimuuntelun seuraava askel, ja se on jo otettu  (yle.fi)
* Jenna Heino (6.3.2013) 12-vuotiaan makkaran testitulos yllätti tutkijat (iltalehti.fi)
Sotilaiden äidit

**Sotilaiden äidit** () on venäläinen vuonna 1989 perustettu järjestö, joka on kiinnittänyt huomiota Venäjän asevelvollisten asemaan. Järjestö on herättänyt huomiota avoimella Tšetšenian sodan vastaisella kannallaan. Se myös julisti, että venäläissotilaita kuolee peitetyssä sodassa Itä-Ukrainassa 2014-2015.

## 1990-luku

Järjestö on tuonut esille sotilaiden pahoinpitelyjä armeija-aikana. Venäjän armeijassa tapahtuu järjestön mukaan myös simputusta, rahan kiristystä ja raiskauksia. Vanhemmat sotilaat myös pistävät nuorempia sotilaita pakkoprostituutioon, suostumattomia kidutetaan. Kun vuonna 1993 Japaninmeren Ruskij-saaren koulutusleirillä kuoli nälkään neljä varusmiestä, Sotilaiden äidit teki tapauksen tunnetuksi. Vaikka Venäjällä on yleinen asevalvollisuus, vain 10% käy armeijan. Niinpä asevelvollisuusikäisiä pidätetään ja häiritään sattumanvaraisesti, kun heiltä kiristetään lahjuksia asepalveluksesta vapautusta vastaan. Kun Venäjä hyökkäsi Tšetšeniaan vuonna 1994, järjestö teki selväksi, ettei Kaukasuksen ongelmia ratkaista sotimalla. Vuonna 2004 Sotilaiden äidit järjestäytyi puolueeksi. 

## 2000-luku

Järjestö, joka oli 15 vuoden ajan osoittanut epäkohtia ja laatinut korjausehdotuksia, leimattiin terrorismin kannattajaksi.

## 2010-luku

Sotilaiden äitien edustajat ovat julistaneet, että Venäjän armeijan sotilaita sotii salaa Itä-Ukrainassa. Järjestö pyrki saamaan omaisten korvausasiat kuntoon.Vuonna 2014 oikeusministeriö lisäsi Sotilaiden äidit vuoden 2012 lain mukaisten ulkomaisten agenttien listalle, kun järjestön puhemies Ella Poljakova oli sanonut televisiossa, että sata haavoittunutta venäläistä sotilasta oli kuljetettu sairaalaan Pietariin, vihjaten heidän olleen sotimassa Itä-Ukrainan konfliktissa. Järjestön mukaan se ei saa enää ulkomaista rahoitusta, vaan tulee toimeen täysin valtion myöntämillä varoilla.

## Lähteet
Kiss (kappale)

**Kiss** on Princen ja The Revolutionin kappale vuodelta 1986. Se julkaistiin Parade-albumin ensimmäisenä singlenä, ja siitä tuli yksi Princen suurimmista hiteistä.

*Kiss* on minimalistinen tanssikappale, jonka Prince oli alun perin luvannut The Family -nimisen yhtyeen ensilevytykseksi. Princen antaessa kappaleen The Familyn työstettäväksi, siitä oli olemassa vain noin minuutin kestävä demoversio, jossa oli yksi säe ja yksi kertosäe. The Family sovitti kappaleen uudestaan, ja syntyi Kissin tunnettu minimalistinen funk-kitarasäestys. Kuultuaan, mitä The Family oli tehnyt kappaleelleen, Prince päättikin levyttää sen itse. Hän sävelsi kappaleen loppuun ja äänitti sen itse The Revolution -yhtyeensä kanssa. Kappaleen suola löytyy vaihtelusta cis- ja c-nuottien välillä laulumelodiassa. Minimalistisen kompin lisäksi The Familyn versiosta lopulliselle Kiss-singlelle jäi yhtyeen taustalauluosuus, jonka Prince jätti kuitenkin taka-alalle kappaleen masterointivaiheessa. Kissista tuli Princen kolmas listaykkönen, ja Prince lisäsi sen viime hetkellä vuoden 1986 Parade-albumilleen.

Kaksi vuotta myöhemmin Art of Noise yhdessä Tom Jonesin teki kappaleesta kuuluisan cover-version. Siitä tuli suuri hitti erityisesti Isossa-Britanniassa. Princen alkuperäisen levytyksen ollessa listaykkösenä USA:n listalla, oli samanaikaisesti sijalla kaksi The Banglesin kappale *Monic Monday*, joka on myös Princen kirjoittama laulu. Tämä teki Princestä historian viidennen laulunkirjoittajan, jolla on ollut kaksi Top-10 hittiä samanaikaisesti Yhdysvaltain singlelistalla.
Afganistanin sota (täsmennyssivu)

**Afganistanin sota** tai **Afganistanin sisällissota** voi viitata useiseen eri konflikteihin:

* Ensimmäinen afgaanisota 1838–1842
* Toinen afgaanisota 1878–1880
* Kolmas afgaanisota 1919
* Afganistanin sisällissota (1928–1929)
* Afganistanin sota 1979–1989  Neuvostoliiton miehitys
* Afganistanin sisällissota (1989–1992) Najibullahin hallinnon kaatuminen
* Afganistanin sisällissota (1992–1996) Taliban valtasi eteläisen Afganistanin ja Pohjoinen liitto pohjoisen
* Afganistanin sisällissota (1996–2001) Talibanin  ja  Pohjoisen liiton välillä
* Afganistanin sota (2001–2021)

## Katso myös
*Afganistanin sotahistoria
Nikos Tselios

**Nikos Tselios** (, s. 20. tammikuuta 1979 Oak Park, Illinois, Yhdysvallat) on yhdysvaltalais-kreikkalainen entinen jääkiekkopuolustaja. Hän pelasi kaudella  kaksi NHL-ottelua Carolina Hurricanesissa. Hän oli joukkueen ensimmäisen kierroksen varaus vuodelta 1997, kun Tselios varattiin numerolla #22. Pääasiassa Tselios on viettänyt uransa Pohjois-Amerikan alasarjoissa. Isokokoinen puolustava puolustaja osasi tarvittaessa tapellakin.

Nikos Tseliosin serkku on pitkään NHL:ssä pelannut tunnettu puolustaja Chris Chelios. Nikos Tselios vietti usean vuoden nuoruudestaan Kreikassa, Evian saarella.
## Ura
Tselios valitsi jääkiekkouransa aluksi kanadalaisen OHL-juniorisarjan, jonka Belleville Bullsin joukkueeseen hän liittyi kaudeksi 1996–1997. Ensimmäisen kauden jälkeen Carolina Hurricanes varasi hänet ensimmäisellä kierroksella . Tselios jatkoi vielä OHL:ssä kolme kautta, joista kaksi viimeistä Plymouth Whalersin joukkueessa.

Tselios oli suuri ja lupaava puolustaja, mutta NHL:n sijaan hän suuntasikin IHL-liigaan Cincinnati Cyclonesin joukkueeseen. IHL lopetti toimintansa 2001 ja Tselios teki sopimuksen Carolinan kanssa. Hän sai kauden  aikana pelata kaksi ottelua NHL:ssä, viettäen pääosan kaudesta farmijoukkueessa Lowell Lock Monstersissa AHL-liigassa.

Tseliosin sopimus päättyi 2003 ja hän siirtyi vapaana agenttina Phoenix Coyotesin joukkueeseen. Phoenixissä hän ei kuitenkaan koskaan pelannut, vaan hän pelasi edelleen vain farmijoukkueessa Utah Grizzliesissa, joskin suurimman osan ajasta hän oli lainassa Springfield Falconsin joukkueessa. Tseliosin sopimus päättyi 2004–2005 kauden jälkeen.

Tselios pelasi Kalevan Pallossa kaudella 2005-2006 mutta sai 21 ottelussa aikaan vain kaksi syöttöpistettä. Isokokoinen Tselios oli siirtymässä KalPaan jo ennen sarja-avausta. Tselios kuitenkin kutsuttiin AHL-seura Hartford Wolf Packin harjoitusleirille ja jenkkipuolustaja ei enää halunnut lähteä Eurooppaan try-out-sopimuksella, vaan vaati KalPalta suoraa sopimusta paremmilla ehdoilla. KalPa ei Tseliosin uusiin ehtoihin suostunut, joten jo kertaalleen suullisesti sovittu siirto kariutui aivan viime hetkillä. Hän kuitenkin palasi 22. lokakuuta Kuopioon. Kyseisen kauden lopun Tselios pelasi Färjestads BK:n paidassa Elitserienissä, jossa hän voitti Ruotsin mestaruuden keväällä 2006.

Kaudeksi 2006–2007 palasi takaisin Yhdysvaltoihin UHL-liigan Chicago Houndsiin. Kaudeksi 2007–2008 hän siirtyi Ruotsin jääkiekon I-divisioonaan Örebro HK:n riveihin ja lopetti uransa tuohon kauteen.
### Maajoukkue
Tselios edusti Yhdysvaltoja alle 20-vuotiaiden MM-kilpailuissa 1999.
## Muuta
Nykyään Tselios omistaa ja pitää jääkiekkoleiriä nimeltä Ultimate Hockey Camps.
## Tilastot

## Lähteet
*
*
*

### Viitteet
Dökött

**Dökött** on ruotsalainen "metsämetalliyhtye" Taalainmaalta. Yhtye tuli tunnetuksi 1990-luvun lopulla, kun sen jäsenet Hjalle och Heavy olivat Ruotsin TV4:n viihdeohjelmassa *[[På rymmen]]*. Dökött on julkaissut kaksi levyä, *Dökött* (1998) ja *Amazing grejs* (2000).

Yhtye kiistää olevansa rasistinen, vaikka esimerkiksi laulussa "Far och flyg" ollutta kehotusta puolalaisia marjanpoimijoita palaamaan kotiin on saatettu tulkita rasistiseksi.

Yhtyeen jäsenet ovat Heavy, Pecka ja Ryttarn.

## Diskografia
* Dökött (1998)
* Amazing Grejs (2000)
* Årets album (2009)
* Best of Dökött 1998-2012: Live från Rockstad falun (2012)
* Stålis (2016)

## Lähteet
Pörssierä

**Pörssierä** on joissakin pörsseissä käytössä oleva käytäntö, jossa osakkeilla voidaan käydä kauppaa vain tiettyjen osakemäärien kokoisina könttäsummina. Periaatteessa sijoittaja voi käydä kauppaa myös pörssierää pienemmillä osakemäärillä, mutta meklarien pitää tällöin käsin yhdistellä sopiva määrä osakkeita yhteen sijoittajan puolesta. Tämä tekee kaupankäynnistä pörssieriä pienemmillä määrillä hitaampaa ja hankalampaa.

Helsingin pörssissä pörssierät olivat käytössä aina 24. syyskuuta 2006 saakka, jonka jälkeen niistä luovuttiin. Helsingin pörssiä tuolloin pyörittänyt OMX perusteli päätöstä muun muassa sillä, että pörssieristä luopuminen helpottaisi erityisesti piensijoittajien mahdollisuuksia käydä kauppaa osakkeilla. Keväällä 2006 useimpien Helsingin pörssin yhtiöiden pörssierän arvo oli 1 000 ja 2 000 euron välimaastossa.

Tukholman ja Kööpenhaminan pörsseissä pörssieristä luovuttiin syksyllä 2008. Pörssierät ovat yhä jäljellä Oslon pörssissä.

## Lähteet
Hugo Raudsepp

**Viktor Paul Hugo Raudsepp** (10. heinäkuuta 1883 Tartumaa, Viro – 15. syyskuuta 1952 Irkutskin alue, Neuvostoliitto) oli virolainen kirjailija ja sanomalehtimies. 

Neuvostoliittolaiset viranomaiset passittivat hänet Siperiaan; hän kuoli neuvostoliittolaisella keskitysleirillä vuonna 1952. 

Raudsepp oli virolaisen dramatiikan huomattavin edustaja, joka komedioissaan käsitteli mehevästi ajan ilmiöitä eroottisia motiiveja korostaen (muun muassa *Mikumärdi* 1929, *Vetelys* 1932) ja teki pilaa poliittisista kysymyksistä ja nousukasyhteiskunnan röyhistelyistä.

## Suomennetut näytelmät
* *Vetelys: 4-näytöksinen komedia*; suom. Otto Al'Antila, Helsinki: Suomen Teatteriliitto 1937 (Näytelmämoniste)
* *Siunattu isku: kolminäytöksinen huvinäytelmä*, suom. Sylvi-Kyllikki Kilpi, Helsinki: Työväen Näyttämöiden Liitto [i.a.] (Näytelmämoniste)
* Mikumärdissä on kesä: komedia 5:ssä näytöksessä (*Mikumärdi*), suom. Sylvi-Kyllikki Kilpi, Helsinki: Työväen Näyttämöiden Liitto [i.a.] (Näytelmämoniste)
* *Ruusunpunaiset silmälasit: 3-näytöksinen huvinäytelmä* (*Roosad prillid*); suomentanut Kaisu-Mirjami Rydberg, Helsinki: Työväen Näyttämöiden Liitto [i.a.] (Näytelmämoniste)

## Teokset
* *Lääne-Euroopa sentimentalism ja haletundeline vool Eesti kirjanduses* (1923)
* *Ameerika Kristus: komöödia neljas vaatuses* (1926)
* *Kohtumõistja Simson: draama neljas vaatuses* (1927)
* *Sinimandria: komöödia 15 pildis* (1927)
* *Siinai tähistel: näidend kümnes pildis* (1928)
* *Mait Metsanurk ja tema aeg: ühe vaimsuse  kroonika kaasaegse sulest* (1929)
* *Mikumärdi: komöödia viies vaatuses* (1930)
* *Põrunud aru õnnistus: komöödia kolmes vaatuses* (1931)
* *Vedelvorst: komöödia neljas vaatuses* (1932)
* *Roosad prillid: komöödia kolmes vaatuses* (1934)
* *Jumala veskid* (1936)
* *Lipud tormis: näidend kolmes vaatuses  seitsemes pildis* (1937)
* *Mees, kelle käes on trumbid: komöödia kolmes vaatuses* (1938)
* *Viimne eurooplane* (1941)
* *Kivisse raiutud: jutustusi* (1942)
* *Minu esimesed kodud: mälestused. 1* (1947)
* *Tillereinu peremehed: komöödia neljas vaatuses* (1948)
* *Hugo Raudsepa kannatustee* (1973, julkaistu kuoleman jälkeen)
* *Valitud näidendid* (1974, julkaistu kuoleman jälkeen)
* *Nüüd ma tahan mõõka tõsta* (2012, julkaistu kuoleman jälkeen)
* *Mikumärdi: Komöödia viies vaatuses* (1995-2003, julkaistu kuoleman jälkeen)

## Lähteet

## Aiheesta muualla
*
Rivulinae

***Rivulinae*** voi olla:

* *Rivulinae*, uudenmaailmankillien (*Rivulidae*) alaheimo
* *Rivulinae*, yökkösten (*Noctuidae*) alaheimo
Voitto-osuus

**Voitto-osuus** tarkoittaa Suomessa eräiden yhtiömuotojen tuottoa tai sijoitusrahaston tuotonmaksua.

Avoimen yhtiön ja kommandiittiyhtiön voitto-osuus on tilikauden voitosta yhtiömiehelle laskettava tuotto. Yhtiömies voi nostaa voitto-osuuden yhtiöstä, jos sitä ei tarvita hänen yhtiöpanoksensa vajauksen täyttämiseen. Jos yhtiö on tappiollinen, voitto-osuudesta käytetään nimeä *tappio-osuus*. Voitto-osuus lasketaan vastaavalla tavalla myös laivanisännistöyhtiössä.

Säästöpankin voitto-osuus tarkoittaa kantarahasto-osuudelle jaettavaa määrää.

Sijoitusrahaston voitto-osuus tarkoittaa rahaston tuotto-osuudelle maksettua tuottoa.

## Katso myös
* Tuotto-osuus

## Lähteet
Machinery

**Machinery Oy** on vuonna 1911 perustettu suomalainen yritys.

Machineryn perustajia olivat Frans Hall, Arthur Lindeberg, Ferdinand Tefke ja Ferdinand Jacobsson, joista viimeksi mainittu sai kauppaneuvoksen arvonimen, toimi pitkään yrityksen johdossa ja oli sen pääosakas. Machinerystä tuli perheyhtiö, kun kauppaneuvos Hugo Emil Timonen hankki haltuunsa suurimman osan yhtiön osakkeista ja hänen työnsä jatkajaksi yhtiön johdossa ryhtyi hänen poikansa, myöskin kauppaneuvoksen arvonimen saanut Heikki Timonen. Nykyään Machinery Oy:n omistaa Boreo Oyj.

Machineryn toimialaan kuuluvat koneiden ja laitteiden sekä teknisten tarvikkeiden maahantuonti, markkinointi, asennus, korjaus- ja huoltopalvelut. Yhtiön pääkonttori sijaitsee Vantaalla ja toinen toimipiste Tampereella. Machinery Oy myy, asentaa ja huoltaa koneita ja laitteita metallintyöstön, rakentamiseen sekä voimantuoton toimialalle. He toimittavat työvälineitä metallintyöstöön ja rakentamiseen sekä varavoimalaitteita, moottoreita ja vaihteistoja erilaisiin teollisuuden erilaisiin tarpeisiin. Vuonna 2020 yrityksen liikevaihto oli 32 miljoonaa euroa ja se työllisti 81 henkeä.

## Lähteet

## Kirjallisuutta
* L. Kaila: *40 vuotta kauppatekniikan palveluksessa. Oy Machinery Ab 1911–1951.* Turku 1951.
* Armas J. Pulla: *50 vuotta Suomen konekaupan historiaa.* Helsinki 1960.
* *Machinery uudelle vuosisadalle.* 100-vuotisjulkaisu 2012.

## Aiheesta muualla
* Yrityksen kotisivu
* Machinery Oy:n yhtiö- ja omistushistoriaa
Aleksandrs Kerčs

**Aleksandrs Kerčs**   (s. 16. maaliskuuta 1967 Arkangeli, Neuvostoliitto) on latvialainen entinen jääkiekkoilija. Hän syntyi Venäjällä ja sai kiekko-oppinsa Latvian pääkaupungissa, Riiassa. Hän on pelipaikaltaan laitahyökkääjä ja häntä pidetään eräänä Latvian kaikkien aikojen parhaista jääkiekkoilijoista.

Kerčs oli Edmonton Oilersin 3. kierroksen varaus vuodelta 1993. Hänellä on tilillään 5 NHL-ottelua kaudelta 1993-1994. Hän on pelannut monessa maassa ja sarjassa, mm. Latviassa (uran alussa osa Neuvostoliiton liigaa), Pohjois-Amerikassa (NHL ja AHL), Sveitsissä, Suomessa, Saksassa, Venäjällä, Ruotsissa ja Valko-Venäjällä.

Kaudella 2008–09 Kerčs pelasi Valko-Venäjän Extraliigaa ASK Ogressa. Kaudella 2006–07 hän Latvian liigan pistepörssin. Kerčs pelasi myös SM-liigajoukkue Tapparassa kaudella 1997–98 saaden 46 ottelussa tehopisteet 14+17=31. 

Kerčs lopetti uransa kevääseen 2009.

Kerčsillä on pelannut yhteensä 57 A-maaottelua 8 MM-kisoissa (yhdet C-sarjassa) ja Salt Lake Cityn talviolympialaisissa 2002. Hänen poikansa Aleksandrs Kerčs Jr. pelaa Dinamo Riian junioreissa.

Pelaajauransa jälkeen Kercs toimi kauden 2015–2016 Valko-Venäjän kakkostasolla Metallurg Zhlobinin kakkosjoukkueen päävalmentajana.

## Aiheesta muualla
*
*
*
María Quintanal

**María Quintanal Zubizarreta** (s. 17. joulukuuta 1969) on espanjalainen haulikkoampuja, maailmanmestari ja olympiamitalisti.

Quintanal on saavuttanut olympialaisissa hopeaa Ateenassa 2004 trapissa. Lisäksi hän on saavuttanut kaksoistrapissa maailmanmestaruuden (2003) ,sekä trapissa kaksi joukkuhopeaa (1989 ja 2002) ja joukkuepronssin (2003).

## Lähteet
*Profiili ISSF Newsissä
*ISSF:n tietokanta
Gao E

**Gao E** (s. 7. marraskuuta 1962 Liaoning) on kiinalainen haulikkoampuja, maailmanmestari ja olympiamitalisti.

Gao E on saavuttanut olympialaisissa kaksi pronssia Sydneyssä 2000 trapissa ja Ateenassa 2004 kaksoistrapissa. Lisäksi hän on saavuttanut MM-kilpailuissa lukuisia mitaleita, joista kirkkain on trapin henkilökohtainen maailmanmestaruus Suhlissa 1986.
## Lähteet
*Profiili ISSF Newsissä
*ISSF:n tietokanta
Bocuse d’Or

**Bocuse d’Or** (’kultainen Bocuse’) on arvostettu kansainvälinen kokkikilpailu, joka on järjestetään kahden vuoden välein Ranskan Lyonissa. Kilpailu järjestettiin ensimmäisen kerran vuonna 1987. Kilpailu on nimetty maineikkaan, uutta ranskalaista keittiötä edustaneen ranskalaiskokin Paul Bocusen (1926–2018) mukaan.

## Kilpailun parhaimmisto

Lähde:

### Galleria

Lea Linster signs one of her cookbooks.JPG| Luxemburgin Léa Linster, vuoden 1989 voittaja.
Charles Tjessem2.JPG| Norjan Charles Tjessem, vuoden 2003 voittaja.
Geir Skeie.jpg| Norjan Geir Skeie, vuoden 2009 voittaja.


## Suomen joukkue

Suomen joukkue on osallistunut tähän kokkien maailmanmestaruuskilpailuksikin kutsuttuun ruuanlaittokilpailuun vuodesta 1991 lähtien. Kilpailun Suomen-karsinnan järjestää suomalaisen ruokakulttuurin edistämiseen keskittynyt ELO-säätiö, joka toimii myös kilpailijoiden taustatukena. Aiemmin taustaryhmänä on toiminut Vuoden kokki ry.

Kaudella 2013–2015 Suomen edustaja oli keittiömestari Matti Jämsén assistenttinaan Antti Lukkari. Joukkueen vuonna 2015 saavuttama neljäs sija oli Suomen siihen mennessä paras sijoitus.

Vuoden 2016 Euroopan aluekarsinta järjestettiin 10.–11. toukokuuta Unkarin Budapestissä. Suomen edustaja Eero Vottonen selvitti tiensä – yhtenä 11 aluekarsinnasta valittuna – vuoden 2017 kilpailuun.

Vuonna 2019 Suomea edustanut Ismo Sipeläinen sijoittui sijalle 4.

### Suomen edustajat Bocuse d’Or -kilpailussa
* 1991 – Eero Mäkelä
* 1993 – Juha Niemiö
* 1995 – Antti Vahtera
* 1997 – Aki Wahlman
* 1999 – Michael Björklund, Bocuse d’Or -kilpailun 5. sija
* 2001 – Petteri Luoto
* 2003 – Henry Tikkanen
* 2005 – Petteri Luoto
* 2007 – välivuosi
* 2009 – Filip Langhoff
* 2011 – Matti Jämsén, Bocuse d’Or -kilpailun 5. sija
* 2013 – Mika Palonen
* 2015 – Matti Jämsén, Bocuse d’Or -kilpailun 4. sija
* 2017 – Eero Vottonen, Bocuse d'Or -kilpailun 6. sija
* 2019 – Ismo Sipeläinen, Bocuse d’Or -kilpailun 4. sija
* 2021 – Mikko Kaukonen, Bocuse d’Or -kilpailun 6. sija
* 2023 – Johan Kurkela, Bocuse d’Or - kilpailun 6. sija
* 2025 – Ismo Sipeläinen, Bocuse d’Or - kilpailun 12. sija
* 2027 – Johan Kurkela
Lähde:

## Katso myös
*Vuoden kokki -kilpailu

## Lähteet

## Aiheesta muualla

*Bocuse d’Or -kilpailun sivusto  (bocusedor.com)
*Luonnehdintoja kisan mitalisteista  (saga-bocusedor.com)
*Vuoden 2019 finaalin teemalautaset maittain  (finedininglovers.com)
*18.1.2019 Puoli seitsemän vieraana Suomen Bocuse d'Or -kisajoukkueen valmentaja Tommi Tuominen, joka kertoi siitä, miten joukkue valmistautui maailman kovimpaan kokkikisaan
Sorronsuo

**Sorronsuo** on Lohjan Immulan kaupunginosassa sijaitseva suojeltu suo. Se kuuluu valtakunnalliseen soidensuojeluohjelmaan ja Natura 2000 -ohjelmaan. Suon arvokkaimmat osat ovat lettorämettä, mutta myös karumpia suotyyppejä esiintyy.

Sorronsuon sammallajisto on erityisen arvokas, ja suolla esiintyy yli 20 rahkasammallajia, muun muassa uhanalainen rannikkorahkasammal ja Uudellamaalla uhanalainen pohjanrahkasammal. Muita tärkeitä esiintymiä ovat tupasluikka, jäkki, äimäsara ja villapääluikka sekä laaja esiintymä alueellisesti uhanalaista lettovillaa.

Suolta on aiemmin otettu turvetta, ja se on suurelta osin ojitettu, mutta lettokasvillisuus on säilynyt lähteiden ansiosta.

## Lähteet
Kingmanin riutta

**Kingmanin riutta** on yhden hehtaarin suuruinen Yhdysvalloille kuuluva asumaton koralliriutta, joka sijaitsee pohjoisella Tyynellä valtamerellä suunnilleen puolessavälissä Havaijia ja Amerikan Samoaa, 920 meripeninkulmaa etelään Honolulusta.

Riutta on veden alla suurimman osan vuodesta, sillä sen korkeus merenpinnasta ei ole edes yhtä metriä. Sen takia se on vaarallinen merenkulkijoille. Pan American Airways hyödynsi syvää laguunia välipysähdyspaikkana Havaijin ja Amerikan Samoan välillä 1937–1938 käyttäessään lentoveneitä. Alueella ei ole maakasvillisuutta, mutta riutan merieläimistö on monipuolinen.

Luodon löysi Betsey-laiva kapteeninaan Edmund Flanning vuonna 1789.

## Lähteet
Per Olof Hallman

**Per Olof Hallman** (16. toukokuuta 1869 Ödeshög – 18. heinäkuuta 1941 Tukholma) oli ruotsalainen arkkitehti ja kaupunkisuunnittelija.

Hallman opiskeli Kuninkaallisessa teknillisessä korkeakoulussa Tukholmassa vuosina 1887–1990 ja Kuninkaallisessa taideakatemiassa vuosina 1890–1993. Hänestä tuli Tukholman kaupungin rakennuslautakunnan virkamies vuonna 1894 ja lautakunnan vakinainen arkkitehti vuonna 1902. Vuonna 1897 Hallman nimitettiin kaupunkisuunnittelun dosentiksi kuninkaalliseen teknilliseen korkeakouluun ja vuonna 1906 arkkitehdiksi yli-intendentin konttoriin. Vuonna 1913 Hallman nousi Tukholman apulaiskaupunginarkkitehdiksi ja vuosina 1921–1927 hän toimi kaupungin kaupunkisuunnittelukonttorin päällikkönä.

Hallman oli erikoistunut kaupunkisuunnitteluun ja oli alansa modernien ja progressiivisten aatteiden puolestapuhuja. Vuonna 1901 hän voitti yhdessä Fredrik Sundbärgin kanssa uudesta göteborgilaisesta kaupunginosasta Johannebergista järjestetyn suunnittelukilpailun ensimmäisen palkinnon. Göteborgin lisäksi Hallman suunnitteli alueita useisiin muihinkin ruotsalaisiin kaupunkeihin, huomattavimpana Tukholmaan. Tukholmassa Hallman oli suunnittelemassa muun muassa Lärkstadenin, Helgalundenin, Röda bergenin, Eriksbergin, Blecktornsparkenin, Gamla Enskeden ja Aspuddenin alueita.

Hallman toimi palkintotuomarina muun muassa Helsingissä, Tampereella ja Trollhättanissa järjestetyissä suunnittelukilpailuissa. Kaupunkisuunnittelun lisäksi hän suunnitteli rakennuksia.
Ammunnan maailmanmestaruuskilpailut 2001

**Ammunnan maailmanmestaruuskilpailut 2001** järjestettiin 28.4.-9.5.2001 Egyptin Kairossa. Kisojen menestynein maa oli 12 mitalia kerännyt Yhdysvallat (4 kultaa, 5 hopeaa ja 3 pronssia). Suomalaisista mitaleille ylsivät Marko Kemppainen (pronssia skeetissä), Ville Laitinen (poikien trap) sekä poikien joukkue kaksoistrapissa.

## Miehet

## Naiset

## Pojat

## Tytöt

## Mitalitaulukko

## Uudet ennätykset

## Lähteet
*Kilpailun tulokset
Nürnbergin metro

**Nürnbergin metro** () on metrojärjestelmä saksalaisessa Nürnbergin kaupungissa Baijerissa. Metrojärjestelmä avattiin 1. maaliskuuta 1972 ja se on Saksan metrojärjestelmistä nuorin.

Nürnbergin metro muodostaa yhdessä S-Bahnin ja raitiotieliikenteen kanssa julkisen liikenteen selkärangan Nürnbergin ja Fürthin kaupungeissa. Rataverkkoa hallinnoi Nürnbergin alueella Nürnbergin kaupungin omistuksessa olevan Städtische Werke Nürnbergin tytäryhtiö VAG Verkehrs-Aktiengesellschaft Nürnberg, ja Fürthin alueella Infra Fürth Verkehr Gmbh. Molemmat yhtiöt ovat osa suur-Nürnbergin alueen liikenneliittoa.

Nürnbergin metro koostuu linjoista U1, U2 ja U3 Järjestelmän pituus on 38,2 kilometriä ja se käsittää 49 metroasemaa. Päivittäin metrojärjestelmää käyttää noin 316&nbsp;000 ihmistä.

## Lähteet

## Aiheesta muualla
* VAG Verkehrs-Aktiengesellschaft Nürnberg
* Infra Fürth
Luettelo televisiosarjan Tikun ja Takun pelastuspartio jaksoista

Tämä on **luettelo [[piirrossarja]]n [[Tikun ja Takun pelastuspartio]]** jaksoista.

Jaksot ovat tuotantokoodin mukaisessa järjestyksessä. Sarjaa ovat Suomessa esittäneet Kolmoskanava, MTV (nykyinen MTV3), MTV3, Disney Channel, Toon Disney ja Disney XD.

1990-luvun alkuvuosina sarjan jaksoja esitettiin Suomessa Kolmoskanavalla varustettuna suomenkielisellä tekstityksellä. Myöhemmin MTV3-kanavalla on esitetty 1990- ja 2000-luvulla muutamaan otteeseen suomeksi jälkiäänitetyt jaksot.

## Lähteet
Controversy

**Controversy** on Princen neljäs albumi. Se julkaistiin lokakuussa 1981. Albumi seurasi tyylillisesti edeltäjäänsä ''Dirty Mindia''. Nimikappaleesta ”Controversy” tuli hitti USA:n r&b-listalla, mutta muuten albumi ei menestynyt erityisen hyvin. Syyksi on epäilty samaa kuin edellisen *Dirty Mind* -levyn kohdalla, eli vahvasti seksuaalisia sanoituksia. Princen seuraavalla levyllä ''1999'' oli mukana radioystävällisempiäkin lauluja, ja siitä tuli Princen läpimurto kansainvälisillä levymarkkinoilla.

## Kappalelista
Kaikki kappaleet ovat Princen kirjoittamia

# ”Controversy” – 7:14
# ”Sexuality” – 4:20
# ”Do Me, Baby” – 7:47
# ”Private Joy” – 4:25
# ”Ronnie, Talk to Russia” – 1:48
# ”Let's Work” – 3:57
# ”Annie Christian” – 4:21
# ”Jack U Off” – 3:12

## Lähteet
Around the World in a Day

**Around the World in a Day** on Princen ja The Revolutionin toinen, vuonna 1985 julkaistu albumi. Levy ilmestyi vain kymmenen kuukautta sen jälkeen, kun ''Purple Rain'' oli ollut 24 viikkoa yhtäjaksoisesti Yhdysvaltain albumilistan ykkösenä. *Around the World in a Day* vietti kolme viikkoa Yhdysvaltain listan kärjessä ja tuotti hittisinglet ”Raspberry Beret” ja ”Pop Life”. Musiikillisesti albumi jatkoi vahvasti *Purple Rainin* psykedeelistä linjaa. Levyllä on silti kuultavissa myös Princelle ominaiset funk- ja rhythm and blues -musiikkivaikutteet. Kappale ”America” oli ensimmäisiä kantaanottavia Prince-kappaleisa. Se julkaistiin singlenä vain Amerikassa. Levyn toinen raita ”Paisley Park” on omistettu Princen samannimiselle studiolle, missä hän on äänittänyt merkittävän osan studiolevyistään.

## Kappalelista
Kaikki kappaleet ovat Princen kirjoittamia, ellei toisin mainita

# ”Around the World in a Day” (David Coleman, John L. Nelson, Prince) – 3:27
# ”Paisley Park” – 4:41
# ”Condition of the Heart” – 6:46
# ”Raspberry Beret” – 3:31
# ”Tamborine” – 2:46
# ”America” (Prince ja the Revolution) – 3:40
# ”Pop Life” – 3:42
# ”The Ladder” (John L. Nelson, Prince) – 5:26
# ”Temptation” – 8:21

## Lähteet
Kaikkien aikojen parhaat (Lapinlahden Linnut)

**Kaikkien aikojen parhaat** on Lapinlahden Lintujen järjestyksessään seitsemäs kokoelma-albumi, joka julkaistiin vuonna 2002. Se sisältää yhtyeen vanhempia hittikappaleita uudelleen levytettyinä sekä uuden, singlenäkin julkaistun kappaleen ”Äideistä rumin”. Albumi ansaitsi myynnillään platinalevyn.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Timo Eränkö – laulu, saksofoni, sähistimet
* Pekka Hedkrok – laulu, koskettimet
* Matti Jaaranen – laulu, trumpetti
* Harri Kinnunen – rummut
* Heikki Salomaa – laulu, bouzouki, huuliharppu
* Pekka Virtanen – kitarat
* Ari Wahlsten – laulu

## Lähteet
Alaston piilokamera

**Alaston piilokamera** () on ukrainalainen televisio-ohjelma. Suomessa sitä esittää JIM. Ohjelmassa säikytetään ja yllätetään tavallisia ohikulkijoita tilanteilla, jotka liittyvät yleensä alastomuuteen.

## Lähteet
* Telkku.com
* JIM 

## Aiheesta muualla
* Ohjelman viralliset kotisivut
Loputon lento

**Loputon lento** on Lapinlahden Lintujen järjestyksessään kahdeksas kokoelma-albumi. Se julkaistiin vuonna 2002. Kokoelma sisältää yhtyeen tunnetuimpia kappaleita vuosilta 1994–1999.

## Kappaleet
# Köyhän taivas
# XL-miehiä
# Tyttö huutaa Hii!
# Työtön, hullu ja eläkeläinen
# Enää en sano sanakaan
# Kesäapina
# Voisinko olla minä
# Munasarjatulta
# Mun puutarhassa
# Oman asuntonsa kaluste
# Nyt sitä saa
# Kaivollinen kossua
# Jos on eläin
# Toisemme
# Älä itke, älä sure
# Siittiöt (Siitosen veljekset)
# Viheltävä Ville ja Pekka Petomaani
# Ei liian syvälle
# Mä kierrän sua
# Sen pitää olla Raimoa
Deli

**Deli** tarkoittaa seuraavia:

*”Deli”,  Mor ve Ötesin esittämä Turkin edustuskappale Eurovision laulukilpailussa 2008
*Deli, entinen sulttaanikunta Sumatralla
*Deli Serdangin sijaishallitus
* deli, kahvilatyyppinen ruokapaikka
*Desktop Light Linux (DeLi Linux)
* Deli, sukunimenä:
** Andor Deli (s. 1977), unkarilainen poliitikko ja europarlamentaarikko
Patrick Nève

**Patrick Marie Ghislain Pierre Simon Stanislas Nève de Mévergnies** (13. lokakuuta 1949 Liège, Vallonia – 13. maaliskuuta 2017 Bryssel) oli belgialainen kilpa-ajaja ja Formula 1 -kuljettaja. Hän osallistui 14 Grand Prix’hin eikä saavuttanut yhtään MM-pistettä. Parhaimmillaan Neve oli seitsemäs.

## Formula 1 -tulokset

## Lähteet
Brakilan kartano

**Brakilan kartano** (Rakilan kartano) on Haminan lähellä oleva kartano. Alkujaan se oli talonpoikaistila, joka autioitui Turun rauhan jälkeen.

Kesällä 2008 palanut päärakennus oli peräisin 1700-luvulta. Se rakennettiin osittain uudestaan 1836 ja keskiosaa korotettiin 1850-luvun alussa. Ulkonäkö muuttui klassiseksi 1920. Vuonna 1864 valmistuneeseen navettaan on käytetty savea ja kanervia. Tilalla on lisäksi muita rakennuksia, joita on rakennettu 1800-luvun lopulla ja 1900-luvun alkupuolella.

## Lähteet
*Brakilan kartano
### Viitteet
Gnostilaiset evankeliumit (kirja)

**Gnostilaiset evankeliumit** on uskonnonhistorian professori Elaine Pagelsin vuonna 1979 julkaisema kirja. Kirja on ollut suosittu johdantoteos gnostilaiseen ajatteluun ja teksteihin, joita edustaa Nag Hammadin kirjasto. 

## Sisältö

Pagels esittää, että oikeaoppisina itseään pitävät kristityt 100-luvulla pitivät kiinni ylösnousemusopista kirjaimellisesti ja hylkäsivät muut käsitykset ”harhaoppeina”, koska opilla oli myös poliittinen seuraus. Pagelsin mielestä oppi ruumiillisesta ylösnousemuksesta oikeuttaa niiden arvovallan, jotka esitetään apostoli Pietarin seuraajina kirkossa. Oppia käytettiin perustelemaan niin sanottua apostolista seuraantoa, joka vielä nykyaikanakin luo perustan paavin arvovallalle katolisten kristittyjen keskuudessa. 

Pagelsin mukaan kristinuskosta oli olemassa lukuisia eri muotoja. Kilpailevat ryhmät väittivät opettavansa ”oikeaa” oppia ja nimittivät toisiaan huijareiksi. Pagelsin mukaan gnostilaisen jumalakäsityksen torjumisella haluttiin samalla vakiinnuttaa piispajohtoinen kirkollinen hallintojärjestelmä. Kristittyjen yhteisö haluttiin järjestää hallitsijoista ja alamaisista koostuvan tiukan hierarkian alaisuuteen.

Pagelsin mukaan monet gnostilaiset tekstit eivät kuvaa yhtä miehistä jumalaa, vaan kuvaavat jumalaa kaksikkona johon kuuluu sekä miehisiä että naisellisia piirteitä. Tällaiset tekstit kuitenkin leimattiin harhaoppisiksi, ja jumalan naiseuteen viittaavat kuvat katosivat kristillisestä perinteestä. 

Pagels esittää, että gnostilaisuuden uskonnollinen asennoituminen ei soveltunut massojen uskonnoksi. Voiton peri tehokkaasti järjestäytynyt katolinen kirkko, joka ilmaisi yhtenäisen uskonnollisen asenteen, vaati uskovaisilta vain yksinkertaisten perusoppien tunnustamista ja järjesti kansalle kasteen ja ehtoollisen kaltaisia yksinkertaisia mutta tehokkaita rituaaleja. Pagels toteaa, että aatteellisen uskonnollisuuden lisäksi uskonnon menestymiselle on yhtä tärkeitä yhteisölliset ja poliittiset rakenteet, jotka saavat ihmiset samastumaan toisiinsa ja yhdistämään heidät kokonaisuudeksi. 

Loppusanoissa Pagels toteaa, että voittajat kirjoittavat historian, ja mainitsee että menestyneen enemmistön näkökulma on vallinnut kaikkia kuvauksia varhaisesta kristinuskosta. Pagels kuvailee, kuinka tietyt kristityt määrittelivät ensin käsitteet tehden jaon ”oikeaoppisiin” ja ”vääräoppisiin” ja ryhtyivät sitten osoittamaan, että heidän voittonsa oli välttämättömyys, kristillisellä kielellä ”Pyhän Hengen johdatusta”. Pagelsin mielestä Nag Hammadin tekstit kuitenkin osoittavat, että kristinusko olisi voinut kehittyä myös toiseen suuntaan, tai että nykyisin tunnettu kristinuskon muoto ei olisi lainkaan säilynyt. Pagelsin mielestä varhaisen kristinuskon kiistojen uudelleen löytäminen parantaa tietoisuutta uskonnollisen arvovallan perustasta. 

## Lähteet
Lisa Stansfield

**Lisa Jane Stansfield** (s. 11. huhtikuuta 1966 Lancashire) on englantilainen moderni R&B- ja soul-laulajatar, joka on ollut ehdolla Grammy-palkinnon saajaksi ja voittanut Brit Awards -palkinnon. Hänen suurin menestyskappaleensa on soolouran ensimmäiseltä albumilta *Affection* singlenä julkaistu ”All Around the World” (1989). Sitä ennen hän toimi yhtyeessä *Blue Zone* yhdessä aviomiehensä Ian Devaneyn ja koulutoverinsa Andy Morrisin kanssa, jotka jatkoivat hänen taustayhtyeenään myöhemminkin. Lisa Stansfield on esiintynyt myös valkokankaalla romanttisessa komediassa *Swing* (1999). 

## Diskografia

* *Affection* (1989)
* *Real Love* (1991)
* *In Session* (1992)
* *So Natural* (1993)
* *Lisa Stansfield* (1997)
* *The #1 Remixes (EP)/Lisa Stansfield - The Remix Album* (1998)
* *Swing (soundtrack)* (1999)
* *Face Up* (2001)
* *Biography - The Greatest Hits* (2003)
* *The Complete Collection* (2003)
* *The Moment* (2004)
* *The Moment - Gold Edition* (2006)
* *Seven* (2014)
* *Deeper* (2018)

## Aiheesta muualla

*Lisa Stansfieldin viralliset sivut
*Lisa Stansfieldin diskografia
Biffy Clyro

**Biffy Clyro** on Skotlannista kotoisin oleva alternative rock-yhtye. Sen jäseniä ovat Simon Neil (laulu, kitara) sekä kaksosveljekset James (basso, laulu) ja Ben Johnston (rummut, laulu). Yhtye perustettiin  vuonna 1995, ja he ovat julkaisseet kuusi levyä, yhden EP:n ja yhden kokoelman.

Yhtyeen läpimurtoalbumina pidetään sen neljättä, vuonna 2007 julkaistua *[[Puzzle]]*-levyä. Viides albumi *[[Only Revolutions]]* oli ehdolla Mercury Prizen saajaksi vuonna 2010.

## Jäsenet
### Nykyiset jäsenet
* Simon Neil - soolokitara, laulu
* James Johnston - basso, laulu
* Ben Johnston - rummut, laulu

### Kiertuejäsenet
* Mike Vennart - kitara (2010-)
* Richard Ingram - kitara, piano (2012)

## Esiintymiset Suomessa
Biffy Clyron ensiesiintyminen Suomessa oli Tavastia-klubilla Helsingissä 7. joulukuuta 2008. Sittemmin yhtye on esiintynyt Nosturissa 31. tammikuuta 2010, Ilosaarirockissa kesällä 2010 ja samana vuonna Tampereen Pakkahuoneella 23. lokakuuta, Seinäjoen Rytmikorjaamolla 24. lokakuuta ja Vanhalla ylioppilastalolla Helsingissä 25. lokakuuta.

26. kesäkuuta 2011 yhtye esiintyi Foo Fightersin lämmittelijänä Helsingin Kalasatamassa.

28. helmikuuta 2013 yhtye esiintyi loppuunmyydylle yleisölle Nosturissa.

7. heinäkuuta 2013 yhtye esiintyi Turun Ruisrock-festivaaleilla.

8. marraskuuta 2013 yhtye esiintyi loppuunmyydylle yleisölle The Circus -klubilla.

2. heinäkuuta 2016 yhtye esiintyi Seinäjoella Provinssi-festivaaleilla.

28. lokakuuta 2016 yhtye esiintyi Helsingin jäähallissa.

19. kesäkuuta 2017 yhtye esiintyi Hietaniemen uimarannalla Rock the Beach-tapahtumassa.

30. kesäkuuta 2018 yhtye esiintyi Seinäjoella Provinssi-festivaaleilla.

4. kesäkuuta 2022 yhtyeen on määrä esiintyä Hyvinkäällä Rockfestissä.

## Diskografia

* *[[Blackened Sky]]* (2002)
* *[[The Vertigo Of Bliss]]* (2003)
* *[[Infinity Land]]* (2004)
* *[[Puzzle]]* (2007)
* *[[Only Revolutions]]* (2009)
* *[[Opposites]]* (2013)
* *[[Ellipsis]]* (2016)
* *[[A Celebration of Endings]]* (2020)
* *[[The Myth of the Happily Ever After]]* (2021)
* Futique (2025)

## Lähteet

## Aiheesta muualla
Savoy Court

**Savoy Court** on Lontoossa sijaitseva Ison-Britannian ainoa katu, joka noudattaa oikeanpuoleista liikennettä. Syy tähän liikennesäännön poikkeukseen on se, että kadulla sijaitsee Savoy Hotel, joka tunnetaan rikkaista asiakkaistaan. He saapuvat hotelliin usein limusiinilla. Limusiini vaatii kääntyäkseen suuren pinta-alan, joten Strand-katua pitkin saapuvat limusiinit ajautuivat vasemmalle kääntyessään usein tien oikealle puolelle. Lisäksi hotellin sisäänkäynti on kadun oikealla puolella.

Savoy Court on myös umpikuja, joten limusiininkuljettajat ajavat tien päähän, tekevät siellä u-käännöksen ja ajavat takaisin Strand Streetille.

## Lähteet
* Tieteen kuvalehti 9/2008, s. 85. Bonnier Publications Oy, Helsinki. ISSN 0903-5583.
Waterloo & City line

**Waterloo & City line** on Lontoon metron lyhin linja. Se avattiin 11. heinäkuuta 1898 ja sen pituus on 2,4 kilometriä. Linja kulkee Waterloosta Thames-joen ali keskustaan Bankiin. Linja palvelee pääasiassa Waterloon rautatieaseman ja Cityn välillä kulkevia matkustajia, ja sitä ei liikennöidä sunnuntaisin, eikä muina pyhäpäivinä.

## Historia
London and South Western Railway liikennöi linjaa sen avaamisesta vuoteen 1923 asti, jolloin se siirtyi Southern Railwayn haltuun. Osa Lontoon metroa siitä tuli vasta vuonna 1996. Linjalla ei ole minkäänlaista yhteyttä muuhun metroverkkoon, joten mikäli kalustoa on saatava pois linjalta, on vaunut nostettava varikolta nosturilla maan pinnalle.

## Kalusto
Waterloo & City linelle on ollut kolmenlaisia junia sen liikennöinnin aikana. Nykyiset junat ovat vuodelta 1992, ja ne ovat lähestulkoon samanlaisia Central linen kanssa. Rata peruskorjattiin näitä junia varten, koska ne tarvitsivat kaksi virtakiskoa (ns. neljäs raide). 


Kuva:Waterloo and City crane 2006 closeup.jpg|Linjan vaunu nostettuna pois varikolta.
Kuva:LU1992ts-W&C-interior.jpg|Sisänäkymä vaunusta.


## Lähteet

## Aiheesta muualla

*Linjan tietoja Lontoon liikennelaitoksen sivuilla
Doggtown

**Doggtown** on turkulainen rockyhtye.

Entinen basisti Jankke Kuismin ja rumpali Petri Rinne olivat soittaneet yhdessä pitkään eri kokoonpanoissa. Kitaristi Kari Riihimäki on toiminut aiemmin Wardance-yhtyeen kitaristina ja soittanut useilla kotimaisten artistien levyillä. Yhtyeen laulaja Tumppi Niemelä, kokenut oululainen muusikko ja levytuottaja, hankittiin kesken levytyksen. Aikaisemmin muun muassa House Of Mirrors -yhtyeessä soittanut Juha-Pekka Paananen aloitti basistin tehtävissä vuonna 2007.

Doggtownin esikoisalbumi November Road julkaistiin vuonna 2005 Bluelight-levymerkillä. Albumi sai hyvän vastaanoton, ja keikkaili muun muassa Puistobluesissa.

## Jäsenet
* Tumppi Niemelä – laulu, perkussiot
* Kari Riihimäki – kitara
* Juha Paananen – bassokitara, taustalaulu
* Petri Rinne – rummut, perkussiot

## Julkaisut
### Studioalbumit
* 
* 

### Singlet
* 

## Lähteet

## Aiheesta muualla
*
Ei oikotietä sankaruuteen 1983–1989

**Ei oikotietä sankaruuteen 1983–1989** on huumoriyhtye Lapinlahden Lintujen toinen kokoelma-albumi, joka julkaistiin loppuvuodesta 1989. Albumi julkaistiin tuoreeltaan vinyylilevynä ja C-kasettina sekä alkuvuodesta 1990 myös CD-levylle Parlophone-levymerkillä.

Albumi sisältää kappaleita yhtyeen viideltä ensimmäisiltä albumeilta *[[Lapinlahden Linnut (albumi)|Lapinlahden Linnut]]* (1985), *[[Jep]]* (1986), *[[Vihreä gorilla]]* (1987), *[[Lauluja Nuppilasta]]* (1988) ja *[[Elämä janottaa]]* (1989).

Albumi kohosi CD-julkaisun yhteydessä Suomen levylistalle 22. sijalle ja pysyi listalla yhteensä 9 viikon ajan.

*[[Helsingin Sanomat|Helsingin Sanomien]]* aikalaisarvostelussa kirjoitetaan ”LLL:n musiikin – – toimivan kertakäyttövitsin lailla. Tuoreeltaan sitä vielä kuuntelee, mutta ketä kiinnostaa lp:llinen eilispäivän huumoria.”

## Kappaleet
Kaikki kappaleet säveltänyt Pekka Hedkrok ja sovittaneet Lapinlahden Linnut, ellei toisin mainita.

### A-puoli
# *
# *
# *
# *
# **
# **
# ***
# **

### B-puoli
# ***
# ***
# ****
# ****
# ****
# *****
# *****
# *****

(*) Albumilta *[[Lapinlahden Linnut (albumi)|Lapinlahden Linnut]]* (1985).

(**) Albumilta *[[Jep]]* (1986).

(***) Albumilta *[[Vihreä gorilla]]* (1987).

(****) Albumilta *[[Lauluja Nuppilasta]]* (1988).

(*****) Albumilta *[[Elämä janottaa]]* (1989).

## Kokoonpano
### [[Lapinlahden Linnut]]
* Timo Eränkö - laulu, tenorisaksofoni, lyömäsoittimet ja vääntöhamppi
* Pekka Hedkrok - laulu, kosketinsoittimet, piano ja lyömäsoittimet
* Matti Jaaranen - laulu, trumpetti, lyömäsoittimet ja mappi
* Ari Kettunen - laulu, piano, kosketinsoittimet ja lyömäsoittimet (1-10)
* Hannu Lemola - laulu, rummut, lyömäsoittimet, kilinät ja suhinat (7, 9-16)
* Tapio Liinoja - laulu, lyömäsoittimet,  puulusikat -ja haarukat ja koolingit
* Heikki Salomaa - laulu, cabasa, banjo, huuliharppu, lyömäsoittimet ja hamppipelti
* Mikko Kivinen - laulu, ukulele, bassoviulu, lyömäsoittimet ja koolingit
* Markku Toikka - laulu, tenorisaksofoni, lyömäsoittimet, matka-arkku ja kakkosneloset
* Jan Noponen - laulu, rummut, paisteet ja Roland DDR 30 (1-6, 8)

### Vierailevat muusikot
* Riku Mattila - sähköbasso (1-4)
* Jan Noponen - rumpusämplit ja syntetisointi (vierailijana 11-13)
* Pekka Pohjola - sähköbasso (7, 9-13)
* Pekka Rechardt - sähkökitara (5-6, 8, 11-13)
* Junior Simola - basso ja vetoketju (1-6, 8)

### Tuotanto
* Risto Hemmi - äänitys (Finnvox-studiot 1985, 1987-1989: 1-4, 7, 9-16)
* Pedro Hietanen - tuottaja
* Mika Jussila - kaiverrus (Finnvox)
* Juha-Pekka Laakio - kansi
* Dan Tigerstedt - äänitys (Takomo-studiot helmikuussa 1986: 5-6, 8)

## Lähteet
Christoph Zimmermann

**Christoph Zimmermann** (s. 7. kesäkuuta 1968 Zürich) on sveitsiläinen Formula 1 -autojen suunnittelija. Hän on suunnitellut muun muassa BMW Sauber F1.08, BMW Sauber F1.09 ja BMW Sauber C29 -autot. Zimmermannilla on toistaiseksi sopimus BMW Sauberin kanssa.

## Lähteet
Tbilisin etnografinen ulkomuseo

**Giorgi Tšitaian etnografinen ulkomuseo** () on ulkomuseo Tbilisissä Georgiassa. Museossa on näytteillä esimerkkejä kansanarkkitehtuurista ja käsitöistä maan eri osista. Museo on nimetty sen 27. huhtikuuta 1966 perustaneen georgialaisen etnografin Giorgi Tšitaian mukaan. Sitä on hallinnoitu 30. joulukuuta 2004 lähtien osana Georgian kansallismuseota.

Museo sijaitsee Kilpikonnajärven länsipuolella Vaken alueen ylle kohoavalla kukkulalla. Se on käytännössä historiallinen kylä, joka koostuu kaikilta Georgian merkittäviltä alueilta paikalle siirretyistä rakennuksista. Museoon kuuluu 52 hehtaaria maata, ja se on jaettu 11 alueeseen, joissa esitellään noin 70 rakennusta ja yli 8&nbsp;000 esinettä. Näyttelyyn kuuluu perinteisiä *[[darbazi]]*-tyyppisiä kivitaloja itäisestä Georgiasta, harjakattoisia puutaloja läntisestä Georgiasta, vahtitorneja Khevsuretin, Pšavin ja Svanetian vuoristoalueilta, maissivarastoja Samegrelosta ja Imeretistä, kakhetilaisia viinitiloja (*[[marani]]*), vesimyllyjä Kartlista sekä kokoelma perinteisiä talousesineitä, kuten työkaluja, vaatteita, mattoja, keramiikkaa ja huonekaluja. Museossa on myös varhaiskristillinen Sionin basilika Tianetista ja 500–600-lukujen perhehauta sarkofageineen. 

Vuodesta 2004 lähtien museossa on järjestetty kesäisin vuosittainen kansankulttuurifestivaali Art-Gene, jonka perusti ja jota hoitaa georgialainen rockmuusikko ja folk-intoilija Zaza Korinteli ("Zumba").

## Lähteet

## Aiheesta muualla